**ЛОЙИХА**

**\_\_\_\_\_\_\_\_\_\_\_ - сонли лот бўйича**

**\_\_\_\_\_\_\_\_\_\_-сонли ШАРТНОМА**

**Тошкент шаҳри**  **“\_\_\_\_\_”\_\_\_\_\_\_\_\_\_\_ 2022 йил**

 Харид комиссиясининг (202\_\_\_ йил “\_\_\_\_” \_\_\_\_\_\_\_\_\_\_даги \_\_\_\_\_-сонли баённома) қарорига мувофиқ, Ўзбекистон Республикаси Спортни ривожлантириш вазирлигининг, кейинги ўринларда “Буюртмачи” деб юритилади, Низоми асосида фаолият юритувчи вазир ўринбосари -------(ИФ)-----------, бир томондан ва \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, кейинги ўринларда “Ижрочи” деб юритилади, Устав асосида фаолият юритувчи директор \_\_\_\_\_\_\_\_\_\_\_\_\_\_\_\_\_ иккинчи томондан, шунингдек, шартномада “томон” сифатида алоҳида ва биргаликда “томонлар” деб юритилади, ушбу шартномани қуйида келтирилганлар бўйича туздилар:

**I. ШАРТНОМА ПРЕДМЕТИ**

1.1. “Ижрочи” ушбу шартноманинг ажралмас қисми бўлган 1-иловага мувофиқ, “Товарлар”, миқдори ва бошқа ҳусусиятларига кўра, 2-иловадаги техник тавсифларга тўлиқ мос келадиган “Товарлар”ни \_\_\_\_\_\_\_\_\_\_\_\_\_\_\_\_\_\_\_\_\_\_манзилига етказиб бериш мажбуриятини олади, “Буюртмачи” эса ушбу шартномада белгиланган шартларда ва муддатларда товарларни қабул қилиш ва ҳақини тўлаш мажбуриятини олади.

**II. ШАРТНОМАНИНГ УМУМИЙ МИҚДОРИ ВА ҲИСОБ-КИТОБ ТАРТИБИ**

2.1. Мазкур шартнома бўйича “Ижрочи” томонидан етказиб бериладиган “Товар”нинг умумий миқдори, 15 фоиз қўшилган қиймат солиғи билан биргаликда қўшиб ҳисоблаганда **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** сўмни ташкил этади.

2.2. “Товарлар” учун ҳисоб-китоблар “Ижрочи”нинг банк ҳисоб рақамига пул маблағларини ўтказиш йўли билан нақд пулсиз ҳисоб-китоб қилиш орқали “Буюртмачи” томонидан амалга оширилади.

2.3. “Буюртмачи” ушбу шартнома имзоланган ва Молия вазирлиги Ғазначилигида рўйхатга олинган вақтдан бошлаб 15 (ўн беш) календар кун мобайнида шартнома умумий суммасининг 15 (ўн беш) фоизи миқдорида “Ижрочи”га олдиндан тўловни амалга оширади, агарда “Ижрочи” томонидан ушбу шартноманинг 2.6. бандида кўрсатилган мажбуриятлар бажарилган бўлса.

2.4. Кейинги тўловлар “Буюртмачи” томонидан ҳар бир тугалланган товар партияси етказиб берилгандан ва шартноманинг 2.5. бандида белгиланган тегишли ҳужжатлар тақдим этилгандан сўнг 30 (ўттиз) календарь кун ичида “Ижрочи”га тўлаб берилади.

2.5. “Товар”лар умумий миқдорининг қолган қисми “Ижрочи” томонидан тақдим этилган ҳисоб-фактуралари, “Товар”ларни қабул қилиш далолатномалари ва (мутахассис) лаборатория хулосаларига мувофиқ, товарлар тўлиқ етказиб берилгандан сўнг 30 (ўттиз) календар кун ичида “Ижрочи” ҳисоб рақамига ўтказилади.

2.6. Тузилган шартнома бўйича мажбуриятларни бажариш кафолати сифатида “Ижрочи” “Буюртмачи”нинг махсус ҳисоб рақамига мазкур шартнома тузилганидан
5 (беш) банк иш кунидан кечикмасдан пул маблағлари кўринишидаги “Товар” умумий суммасининг 3 (уч) фоизи миқдоридаги кафолат суммасини ўтказиш мажбуриятини таъминлаши шарт.

Мазкур таъминлаш мажбурияти бажарилмаган тақдирда “Буютмачи” шартноманинг 2.4. ва 2.5. бандларида белгиланган муддат ўтганидан қатъий назар олдиндан туловни ёки навбатдаги тўловни амалга оширмасликга ҳақли.

2.7. Тузилган шартнома бўйича мажбуриятларни бажариш кафолати берилмаган тақдирда, “Буюртмачи” ушбу шартноманинг 2.6. банди бўйича шартлар бажарилгунга қадар “Ижрочи” олдиндан тўловни амалга оширмаслик ҳуқуқига эга.

Кафолат миқдори “Ижрочи”га ушбу шартнома шартларига мувофиқ миқдор ва сифат бўйича “товарлар” тўлиқ етказиб берилганлигини тасдиқловчи ҳужжатлар “Ижрочи” томонидан тақдим этилганидан кейин қайтарилади.

2.8. “Ижрочи” ушбу шартномани имзолаш орқали кафолат суммаси қайтарилган пайтда кафолат миқдоридан пеня, жарима тўловлари ва “Буюртмачи”га етказилган зарар миқдорининг ушлаб қолиниши бўйича “Буюртмачи” сўзсиз ҳуқуқга эга эканлигини ўз розилиги билан тасдиқлайди.

Шунингдек, ижрочи шартнома шартларини тўлиқ бажармаганда, буюртмачи томонидан унга нисбатан мазкур шартномага мувофиқ ҳисобланадиган неустойкалар (жарима, пеня) ижрочини ёзма равишда огоҳлантириб, шартноманинг умумий суммасидан ушлаб қолинади.

**III. ТОВАРЛАРНИ ЕТКАЗИБ БЕРИШ МУДДАТИ ВА ТАРТИБИ**

3.1. “Ижрочи” аванс маблағлари (олдиндан тўлов) унинг ҳисоб рақамига тушган пайтдан бошлаб товарларни етказиб беришни бошлаш мажбуриятини олади.

Шунингдек, “Ижрочи” ушбу шартнома шартларига мувофиқ шартнома имзоланган пайтдан бошлаб “Товар”ни етказиб беришни бошлаш ҳуқуқига эга.

3.2. “Товар”ларни етказиб бериш - олдиндан тўлов тўлаб берилган кундан бошлаб
30 (ўттиз) кун ичида амалга оширилади. Товарни етказиб беришнинг сўнгги муддати
30-(ўзттизинчи) кун ҳисобланади.

3.3. “Ижрочи” “Буюртмачи”ни товарни етказиб беришга тайёрлиги тўғрисида камида 5 (беш) календар кун олдин хабардор қилади.

3.4. “Товар”ларни “Буюртмачи”га етказиб бериш (транспорт ва бошқалар орқали) “Ижрочи”нинг маблағлари ҳисобидан белгиланган манзилга олиб бориш орқали амалга оширилади.

**IV. ТОВАР СИФАТИ ВА КАФОЛАТИ**

4.1. “Ижрочи” етказиб берилаётган товарларнинг харид ҳужжатларида белгиланган техник стандарт ва шартларга ҳамда мазкур шартнома шартларигага мос келишини кафолатлайди.

4.2. Товарнинг сифати ҳамда миқдори шартноманинг 5.2. бандига мувофиқ “Товар”ни етказиб бериш манзилида текширилади ва қабул қилиб олинади.

4.3. “Ижрочи” топширилаётган ҳар бир партияга (мажбурий сертификацияга тегишли товарлар) “Товар” номи ва миқдори кўрсатилган мувофиқлик сертификати ва санитария-эпидемиология хулосасини тақдим этиши шарт.

Етказиб бериладиган “Товар” техник шартларга мувофиқ ўралиши керак.

4.4. Мажбурий равишда, ҳар бир етказиб бериладиган товар ҳар бир товар учун техник топшириқ бўйича талаб қилинадиган белгига эга бўлиши керак.

4.5. “Ижрочи” шартномада келишилган товарлар учун 12 (ўн икки) ойлик кафолат муддатини тақдим этади. Кафолат муддатининг ўтиши товар қабул қилинган кундан бошлаб ҳисобланади.

4.6. Кафолат хизмати “Ижрочи” мутахассисининг товарнинг ўрнатилган (етказиб берилган) жойида алмаштириш ёки таъмирлаш йўли билан амалга оширилиши керак. Етказиб берилган товарнинг кафолат муддати давомида нуқсони ёки носозлиги келиб чиққанда, “Ижрочи” 15 (ўн беш) кундан ортиқ бўлмаган муддатда уни алмаштириш ёки таъмирлаш мажбуриятини олади. “Ижрочи” “Буюртмачи”га республика ҳудудларига етказиб берилган товарларнинг кафолат хизматини бажарадиган ташкилий тузилмасини тақдим этиши керак.

“Ижрочи” кафолат муддати давомида товарларни алмаштириш ёки таъмирлаш мажбуриятини бажармаса, товар миқдорига тенг зарар пулини қоплаб беради.

4.7. “Ижрочи”нинг ушбу Шартномада назарда тутилган кафолат мажбурияти харидор томонидан товарни нотўғри ишлатиш натижасида келиб чиқадиган нуқсонларга нисбатан қўлланилмайди.

**V. ТОВАРЛАРНИ ҚАБУЛ ҚИЛИШ**

5.1. “Товар”ни қабул қилиш - “Буюртмачи”нинг “Ижрочи” вакиллари иштирокида тузилган қабул комиссияси томонидан шартномада “Товар”га қўйилган талаблар доирасида амалга оширилади.

5.2. “Товар”ни қабул қилиб олиш натижалари бўйича товарларни қабул қилиш-топшириш далолатномаси расмийлаштирилади. Етказиб берилган товарларнинг ушбу шартнома шартларига мувофиқ эмаслиги аниқланган тақдирда, камчиликларни бартараф этиш тўғрисидаги далолатнома расмийлаштирилади ҳамда дарҳол “Ижрочи”га тақдим этилади.

“Ижрочи”нинг айби билан етказиб бериш вақтида “Товар”нинг бузилиши ёки йўқолиши учун “Ижрочи” жавобгар бўлади. Йўқотилган ёки бузилган “Товар”лар етказиб берувчининг ўрнига янги маҳсулотни тақдим этиши орқали ўз ҳисобидан қопланади.

5.3. “Ижрочи” аниқланган камчиликларни далолатномани олган кундан бошлаб
10 (ўн) кун ичида ўз маблағлари ҳисобидан бартараф этишга м ажбурдир. “Товар”ларни кабул қилиб олиш муддати қабул қилиб олиш тўғрисидаги ёки камчиликлар бартараф этилганлиги тўғрисидаги далолатномага асосан юборилган ҳисоб-фактуралари асосида аниқланади.

**VI. ТОМОНЛАРНИНГ МАЖБУРИЯТЛАРИ**

6.1. “Ижрочи” мажбур:

- ушбу шартнома имзоланган кундан бошлаб 5 (беш) банк куни ичида “Буюртмачи”нинг ҳисоб рақамига “Товар” умумий суммасининг 3 (уч) фоизи миқдорида кафолат суммасини ўтказишга;

- “Буюртмачи”ни товарни етказиб беришга тайёрлиги тўғрисида камида 5 (беш) календар кун олдин хабардор қилишга;

- “Буюртмачи”га “Товар”ни ушбу шартномада белгиланган шартларда ва муддатларда етказиб беришга;

- агар “Товар”ни етказиб бериш жараёнида белгиланган намунадагидан ва ушбу шартнома шартларида белгиланган талаблардан чекинишга йўл қўйган бўлса, “Буюртмачи”нинг талабига биноан 10 кунлик муддат ичида аниқланган барча камчиликларни бепул бартараф этишга;

- товарни унга тегишли бўлган жиҳозлари билан ва қонун ҳужжатларида назарда тутилган ҳужжатлар (сертификатлар ва ҳ. к.) билан тақдим этишга;

- “Товар”нинг ундан фойдаланиш ва сақлаш вақтида техник шартларга мувофиқлигини кафолатлашга ва кафолат муддати давомида “Буюртмачи” томонидан аниқланган камчиликли маҳсулотларнинг нуқсонини бартараф этишга ва барча харажатларни ўз зиммасига олишга.

- шартномани бажарилиши билан боғлиқ жараёнларда коррупцияга йўл қўймаслик ва томонларнинг ички ишларига аралашмасликка;

- ушбу шартномада белгиланган товарларнинг ўз муддатида ва тегишли техник стандартлар асосида етказиб берилишини мониторинг қилишда “Буюртмачи”га тўсқинлик қилмасликка;

- ушбу шартномада кўрсатилган шартнома мажбуриятларини бажаришга.

6.2. “Буюртмачи”:

- ушбу шартномада белгиланган муддатларда етказиб берилган товарларни қабул қилиш ва ўз вақтида тўловларни амалга ошириш;

- шартномани бажарилиши билан боғлиқ жараёнларда коррупцияга йўл қўймаслик ва томонларнинг ички ишларига аралашмаслик мажбуриятини олади.

**VII. КОРРУПЦИЯГА ҚАРШИ ҚЎШИМЧА ШАРТЛАР**

7.1. Тарафлар шартнома тузишда, шартноманинг амал қилиш муддатида ва ушбу муддат тугаганидан сўнг, шартнома билан боғлиқ коррупциявий ҳаракатлар содир қилмасликка келишиб оладилар.

7.2. Тарафлар шартномадаги коррупцияга қарши қўшимча шартларда белгиланган коррупциянинг олдини олиш чораларини тан олади ва уларга риоя этилиши бўйича ҳамкорликни таъминлайдилар.

7.3. Ҳар бир тараф шартнома тузилган пайтда бевосита ўзи ёки унинг ижроия органлари, мансабдор шахслари ва ходимлари томонидан шартнома билан боғлиқ муносабатлар юзасидан қонунга хилоф равишда пул, моддий қийматликлар берилмаганлигини, шартнома тузилиши эвазига норасмий пул ёки бошқа моддий қийматликлар олинишига йўл қўйилмаганлигини, таклиф этилмаганлигини, уларни беришга ваъда қилинмаганлигини, шунингдек моддий ёки ҳар қандай турдааги имтиёз, устунликлар олинмаганлигини (келажакда бу турдаги ҳаракатларни амалга ошириши мумкинлиги ҳақида таассурот қолдирилмаганлигини) кафолатлайди. Тарафлар, улар томонидан шартнома доирасида жалб қилинган шахсларнинг (ёрдамчи пудратчи ташкилотлар, агентлар ва тарафлар назорати остидаги бошқа шахсларнинг) юқоридаги ҳаракатларни содир этмаслиги юзасидан оқилона чоралар кўради.

7.4. Тарафлар давлат хизматчилари, сиёсий партиялар, шунингдек ўзларининг ижроия органлари, мансабдор шахслари ва ходимлари томонидан ҳар қандай вақт ва шаклда қуйидаги ҳаракатларни бевосита ёки билвосита (шу жумладан, учинчи шахслар орқали)содир этилишига йўл қўймайди: а) назорат қилувчи органлардан лицензия ва рухсатномалар олиш, солиқ солиш, божхона расмийлаштирувини амалга ошириш, судда иш кўрилиши, қонунчилик жараёни ва бошқа соҳаларда қонунга хилоф равишда тижорат ёки бошқа тусдаги устунликка эга бўлиш ёки сақлаб қолиш мақсадида юқоридаги шахслар фойдасига ёки улар томонидан моддий ёки номоддий наф олишнинг таклиф этилиши, ваъда қилиниши, берилишига; б) қонунга хилоф равишда олинган даромадларнинг легаллаштирилишига, шунингдек, агар мулк жиноий фаолиятдан олинган даромад эканлиги тарафларга маълум бўлса, уни ўтказиш, мулкка айлантириш, ёхуд алмаштириш йўли билан унинг келиб чиқишига қонуний тус бериш, бундай пул маблағлари ёки бошқа мол-мулкнинг асл хусусиятини, манбаини, турган жойини тасарруф этиш, кўчириш усулини, пул маблағларига ёки бошқа мол-мулкка бўлган ҳақиқий эгалик ҳуқуқларини ёки унинг кимга қарашлилигини яширишга; в) коррупцияга оид ҳуқуқбузарлик содир қилиш учун таъмагирлик қилиш, ундаш, тазйиқ ўтказиш ёки таҳдид қилиш. Ушбу ҳолат бўйича бир тараф иккинчи тарафни ҳамда ваколатли давлат органларини дарҳол хабардор қилиши шарт.

7.5. Тарафлар товарлар, ишлар ва хизматларни реализация қилиш ва ўтказишда битимлар тузиш бўйича музокаралар олиб боришда, лицензия, рухсатномалар ва бошқа рухсат этиш хусусиятига эга бўлган ҳужжатларни олишда ёки уларнинг манфаатларини кўзлаб бошқа ҳаракатларни амалга оширувчи тарафларнинг назорати остида бўлган ва улар номидан ҳаракат қиладиган шахсларга (шу жумладан, ёрдамчи пудратчилар, агентлар, савдо вакиллари, дистрибьюторлар, ҳуқуқшунослар, ҳисобчилар, улар номидан ҳаракат қилувчи бошқа вакилларларга) нисбатан қуйидааги ҳаракатларни амалга оширишлари шарт: - коррупциявий ҳаракатларга йўл қўйиб бўлмаслиги ва коррупциявий ҳаракатларга нисбатан муросасиз муносабатда бўлиши шартлиги ҳақида кўрсатмалар ва тушунтиришлар бериш; - улардан коррупциявий ҳаракатларни амалга ошириш учун воситачи сифатида фойдаланмаслик; - уларни фақат тарафларнинг оддий кундалик фаолияти жараёнидаги ишлаб чиқариш зарурати доирасидан келиб чиқиб ишга жалб қилиш; - уларга қонунчилик доирасида амалга оширган хизматлари учун белгиланган ҳақ миқдоридан асоссиз равишда ортиқча тўловларни амалга оширмаслик.

7.6. Тарафлар уларнинг назорати остида бўлган ва улар номидан ҳаракат қиладиган шахслар томонидан коррупцияга қарши қўшимча шартларда белгиланган мажбуриятлар бузилганлиги ҳолатлари ҳақида хабар берилганлиги учун уларга тазйиқ ўтказилмаслигини кафолатлайдилар.

7.7. Агар бир тарафга бошқа тарафнинг коррупцияга қарши қўшимча шартларнинг 7.4- ва 7.5-бандларида белгиланган мажбуриятларни бузилишига йўл қўйилганлиги маълум бўлиб қолса, иккинчи тарафни бу ҳақда зудлик билан хабардор қилиши ва ушбу тарафдан оқилона муддат ичида тегишли чоралар кўрилишини ва амалга оширилган ишлар юзасидан унга хабардор қилишини талаб қилиши шарт. Тарафнинг талаби бўйича иккинчи тараф томонидан қоидабузарликларни бартараф қилиш бўйича оқилона муддат ичида тегишли чоралар кўрилмаган ёки кўриб чиқиш натижалари ҳақида хабардор қилмаган тақдирда, ушбу тараф зарарни тўлиқ қоплаб беришни талаб қилишга ҳақли.

**VIII. ТОМОНЛАРНИНГ МУЛКИЙ ЖАВОБГАРЛИГИ ВА НИЗОЛАРНИ**

**ҲАЛ ҚИЛИШ ТАРТИБИ**

7.1. “Ижрочи” товарларни етказиб беришни кечиктирса ёки умуман етказиб бермаса, ҳар бир кечиктирилган кун учун мажбуриятнинг бажарилмаган қисми миқдорининг 0,5 % (фоизи) миқдорида пеня тўлайди, бироқ пенянинг умумий миқдори мажбуриятларнинг бажарилмаган қисмининг 50 % (фоизи) дан ошмаслиги керак. Пеня тўловларини тўлаш шартномавий мажбуриятларни бажаришдан озод қилмайди.

7.2. Агар етказиб берилган товарлар стандартларга, техник шартларга, харид савдоларида тақдим этилган наъмуналарга, сифат, ассортимент, нави жиҳатидан, қонунчиликда ёки ушбу шартномада ўрнатилган бошқа мажбурий шартларга жавоб бермаса, “Буюртмачи” “Товар”ни қабул қилишни ва ҳақини тўлашни рад қилишга ҳақли, бундай ҳолатда “Ижрочи” “Буюртмачи” га рад этилган товарлар қийматининг 20% миқдорида жарима тўлайди ва товарни харид савдоларида тақдим этилган намуналар ва сифат бўйича бошқа мажбурий шартларга жавоб берадиган товарга алмаштириши керак.

7.3. “Буюртмачи” етказиб берилган товарлар учун тўловни ўз вақтида амалга оширмаса, “Ижрочи”га кечиктирилган тўловнинг ҳар бир куни учун 0,4 % миқдорида пеня тўлайди, лекин пеня миқдори кечиктирилган тўлов суммасининг 50 % дан кўп бўлмаслиги лозим.

7.4. Ушбу шартномада назарда тутилган пеня ва жарима санкцияларидан ташқари, “Ижрочи”нинг шартномада белгиланган мажбуриятлари бажарилмаслиги оқибати шартнома бекор қилинганда ёки “Товар”ни етказиб бериш муддати бир ойга кечиктирилганда кафолат суммаси “Ижрочи”га қайтарилмайди.

7.5. Етказиб берилган “Товар” учун бюджетдан маблағлар ўз вақтида ажратилмаганлиги сабабли ўз вақтида тўланмаслиги учун “Буюртмачи” жавобгар бўлмайди.

7.6. Ушбу шартнома ёки у билан боғлиқ ҳолда юзага келиши мумкин бўлган барча низолар ва келишмовчиликлар томонлар ўртасида музокаралар йўли билан ҳал этилади.

7.7. Агар томонлар ўзаро келишувга келишмаса, шартнома бўйича келиб чиқадиган барча низолар Тошкент туманлараро иқтисодий судида кўриб чиқилишига келишдилар.

**IX. ФАВҚУЛОТДА ВАЗИЯТЛАР**

8.1. Ушбу шартномага асосан мажбуриятларни бажарилмаслиги ҳолатлари енгиб бўлмайдиган кучлар (форс-мажор) ҳолатлар натижасида вужудга қелганда томонлар ўз мажбуриятларини бажармасликдан қисман ёки тўлиқ озод бўладилар.

8.2 Енгиб бўлмайдиган кучлар (форс-мажор) ҳолатларига томонларнинг иродаси ва фаолиятига боғлиқ бўлмаган табиат ҳодисалари (зилзила, кўчки, бўрон, қурғоқчилик ва бошқалар) ёки ижтимоий-иқтисодий ҳолатлар (уруш ҳолати, қамал, давлат манфаатларини кўзлаб импорт ва экспортни тақиқлаш ва бошқалар) сабабли юзага келган шароитларда томонларга қабул қилинган мажбуриятларни бажариш имконини бермайдиган фавқулодда, олдини олиб бўлмайдиган ва томонлардан бирининг мажбуриятларини бажарилишига таъсир қилувчи кутилмаган ҳолатлар киради.

8.3. Томонлар фавқулотда вазиятлар ва уларнинг йўқотишларини тасдиқловчи ҳужжатларни талаб қилиши мумкин. Тегишли ваколатли орган томонидан берилган тегишли ҳужжат форс-мажор ҳолатларининг мавжудлиги ва давомийлигини етарли даражада тасдиқлайди.

8.4  Шартнома томонларидан қайси бири учун мажбуриятларни енгиб бўлмайдиган кучлар (форс-мажор) ҳолатлари сабабли бажармаслик маълум бўлса, дарҳол иккинчи томонга бу хақда 10 кун ичида ушбу ҳолатлар ҳаракати сабабини далиллар билан тақдим этиши лозим.

8.5. Шартномага асосан мажбуриятларни ижро қилиш муддати ушбу енгиб бўлмайдиган кучлар (форс-мажор) ҳолатлар давом этиш муддатига қадар узайтирилади. Агар енгиб бўлмайдиган кучлар (форс-мажор) таъсири 60 кундан ортиқроқ давом қилса, томонлар ташаббусига биноан шартнома бекор қилиниши мумкин.

**X. ШАРТНОМАНИНГ БОШҚА ШАРТЛАРИ**

9.1. Ушбу шартнома имзоланган ва Ўзбекистон Республикаси Молия вазирлиги Ғазначилиги томонидан рўйхатга олинган кундан бошлаб кучга киради ва томонлар ушбу шартнома бўйича ўз мажбуриятларини бажаргунга қадар, 2022 йил 31 декабрдан кечиктирмасдан амал қилади.

9.2. Агар бир томон шартнома шартларини жиддий равишда бузган бўлса, ушбу шартнома томонларнинг келишуви билан ёки томонларнинг бирининг талабига биноан бир томонлама тартибда бекор қилиниши мумкин.

Шартнома шартларини жиддий равишда бузиш деб махсулотларни етказиб бериш учун белгиланган муддатни бир ойдан ортиқ муддатга бузилиши ҳамда умумий товарнинг 20 %дан ортиғини белгиланган техник талабларга жавоб бермайдиган ҳолатда топшириш ҳисобланади.

9.3. Бир тараф шартномани ўзгартириш ёки бекор қилиш ҳақидаги таклифга иккинчи тарафдан рад жавоби олганидан кейингина ёки таклиф юборилганидан кейинги 5 (беш) кунлик муддатда жавоб олмаганидан кейин, шартномани ўзгартириш ёки бекор қилиш ҳақидаги талабни судга тақдим этиши мумкин.

9.4. Ҳеч бир томон ушбу Шартнома бўйича ўз ҳуқуқ ва мажбуриятларини бошқа томоннинг олдиндан ёзма розилигисиз учинчи шахсларга ўтказишга ҳақли эмас.

9.5. Ушбу шартномада назарда тутилмаган ҳолатлар Ўзбекистон Республикасининг амалдаги қонунчилик ҳужжатлари билан тартибга солинади.

9.6. Ушбу шартномага киритилган ҳар қандай ўзгартириш, қўшимчалар ва иловалар фақат ёзма равишда тузилган ва ҳар икки томон томонидан имзоланган ва мухрланган тақдирда ҳақиқий ҳисобланади.

9.7. Ушбу шартнома иккита ҳақиқий нусхада тузилган.

**ТОМОНЛАРНИНГ ЮРИДИК МАНЗИЛЛАРИ ВА БАНК РЕКВИЗИТЛАРИ:**

|  |  |
| --- | --- |
| **“БУЮРТМАЧИ”**Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ҳ/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Кафолат маблағларини қабул қилиш махсус ҳ/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Банк: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_МФО: \_\_\_\_\_\_\_\_\_\_\_\_\_, СТИР: \_\_\_\_\_\_\_\_\_\_\_\_\_\_ОКЭД:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Тел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **“ИЖРОЧИ”****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**Манзил: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ҳ/р: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Банк: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_МФО: \_\_\_\_\_\_\_\_\_\_\_\_\_, СТИР: \_\_\_\_\_\_\_\_\_\_\_\_\_\_ОКЭД:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Тел: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Вазир ўринбосари** \_\_\_\_\_\_\_\_\_\_**И.Ф** | **Директор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |